Jeesuksen mukana kulki suuri joukko ihmisiä. Hän kääntyi ja sanoi heille:
"Jos joku tulee minun luokseni mutta ei ole valmis luopumaan -
isästään ja äidistään, vaimostaan ja lapsistaan, veljistään ja sisaristaan, -
vieläpä omasta elämästään, hän ei voi olla minun opetuslapseni.
Joka ei kanna ristiään ja kulje minun jäljessäni, -
ei voi olla minun opetuslapseni.
Jos joku teistä aikoo rakentaa tornin, niin kai hän ensin istuutuu arvioimaan
kustannuksia nähdäkseen, onko hänellä varoja rakentaa se valmiiksi.
Muuten voi käydä niin, että hän laskee perustuksen mutta joutuu jättämään -
työn kesken. Silloin kaikki, jotka tämän näkevät, alkavat pilkata häntä:
'On siinäkin mies! Alkoi rakentaa, mutta kesken se jäi.'
"Tai jos kuningas on lähdössä taisteluun toista kuningasta vastaan, -
niin kai hän ensin istuutuu harkitsemaan, -
pystyykö hän kymmenellätuhannella miehellä kohtaamaan vihollisen, -
joka on tulossa kahdenkymmenen- tuhannen miehen voimalla.
Ellei hän siihen pysty, hän lähettää rauhanneuvottelijoita, -
kun vihollinen on vielä kaukana.
"Tietäkää siis: yksikään teistä ei voi olla minun opetuslapseni, -
ellei hän luovu kaikesta, mitä hänellä on.
"Suola on tarpeellista. Mutta jos suolakin menettää makunsa, -
millä se saadaan taas suolaiseksi?
Ei sillä ole käyttöä, ei pellossa eikä tunkiossa. Pois se heitetään.
Jolla on korvat, se kuulkoon!"
Publikaanit ja muut syntiset tulivat Jeesuksen luo kuullakseen häntä.
Fariseukset ja lainopettajat sanoivat paheksuen: -
"Tuo mies hyväksyy syntiset seuraansa ja syö heidän kanssaan."
Silloin Jeesus esitti heille vertauksen:
"Jos jollakin teistä on sata lammasta ja yksi niistä katoaa autiomaahan, -
niin totta kai hän jättää ne yhdeksänkymmentäyhdeksän, -
lähtee sen kadonneen perään ja etsii, kunnes löytää sen.
Kun hän löytää lampaansa, hän nostaa sen iloiten hartioilleen, -
ja kotiin tultuaan hän kutsuu ystävän- sä ja naapurinsa ja sanoo heille: -
'Iloitkaa kanssani! Minä löysin lampaani, joka oli kadoksissa.'
Minä sanon teille: näin on taivaassakin.
Yhdestä syntisestä, joka kääntyy, iloitaan siellä enemmän kuin -
yhdeksästäkymmenestäyhdeksästä hurskaasta, -
jotka eivät ole parannuksen tarpeessa.
"Tai jos naisella on kymmenen hopea- rahaa ja hän kadottaa niistä yhden, -
niin totta kai hän sytyttää lampun, -
lakaisee huoneen ja etsii tarkoin, kunnes löytää sen.
Ja rahan löydettyään hän kutsuu ystävättärensä ja naapurin naiset -
ja sanoo: 'Iloitkaa kanssani! Minä löysin rahan, jonka olin kadottanut.'
Yhtä lailla, sen sanon teille, -
iloitsevat Jumalan enkelit yhdestäkin syntisestä, joka tekee parannuksen."